ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت میں جدید ٹیکنالوجی کو اپنانا
کسانوں کے لئے مشینوں اور آلات کو سستا بنانے کے لئےایس ایم اے ایم کے تحت 40سے50 فیصد کی لاگت پر مالی امداد فراہم کی گئی ہے
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ:کسانوں کی طرف سے جدید مشینوں اور سازوسامان کو اپنانے کا انحصار مختلف عوامل پر ہوتا ہے جیسے کہ سماجی اقتصادی حالات، جغرافیائی حالات، فصل کی کاشت، آبپاشی کی سہولیات وغیرہ۔ تاہم، بھارتی حکومت ریاستی سرکاروں کے لئے تعاون اور آسانیاں فراہم کرتی ہیں تاکہ ملک بھر میں زراعت کو فروغ دیا جاسکے اور زرعی شعبے میں جدید ٹیکنالوجیوں کو اپنایا جاسکے۔ملک میں زرعی میکانائزیشن کو فروغ دینے کے لیے،ایک مرکزی اسپانسرڈ اسکیم ‘سب-مشن آن ایگریکلچرل میکانائزیشن’ کوریاستی حکومتوں کے ذریعہ 15-2014 سے چھوٹے اورحاشیہ پررہنے والے کسانوں تک اور اُن خطوں تک جہاں زرخیزی میں کمی ہے ،زرعی میکانائزیشن کی رسائی کو بڑھانے اور‘کسٹم ہائرنگ سینٹرز’کے بڑے مقاصد کے ساتھ نافذ کیا گیا ہے۔ تاکہ چھوٹی زمینوں اورانفرادی ملکیت کی اعلی قیمت کی وجہ سے پیدا ہونے والی منفی معیشتوں کودور کیا جاسکے۔
کسانوں کے لیے مشینوں اور آلات کو سستا بنانے کے لیے، زرعی مشینوں کی خریداری کی خاطر ایس ایم اے ایم کے تحت کسانوں کے زمرے کے لحاظ سے لاگت کے 40 سے 50فیصدتک مالی امداد فراہم کی جاتی ہے۔ دیہی نوجوانوں اور کسانوں کوصنعت کار کے طور پر کسانوں کی کوآپریٹو سوسائٹیوں،کسانوں کی رجسٹرڈ سوسائٹیوں،زرعی اشیاء پیدا کرنے والی تنظیموں  اور پنچایتوں کو کسٹم ہائرنگ سینٹرز قائم کرنے کے لئے مالی مدد اوراعلیٰ قیمت والی زرعی مشینوں کے ٹیک مرکز کے لئے مالی مدد بھی فراہم کی جاتی ہے۔دس لاکھ روپے تک کے منصوبے کے لئے پروجیکٹ لاگت کے 80فیصد پر مالی امداد کوآپریٹو سوسائٹیوں، کسانوں کی رجسٹرڈ سوسائٹیوں، ایف پی اوز اور پنچایتوں کو گاؤں کی سطح پر فارم مشینری بینک  کے قیام کے لیےفراہم کئے جاتے ہیں۔ایف ایم بیز کے قیام کی خاطر شمال مشرقی ریاستوں کے لیے مالی مدد کی شرح 10 لاکھ روپے مالیت تک کے پروجیکٹوں کے لئے پروجیکٹ کی لاگت کی 95 @فیصد ہے۔
امور داخلہ کی وزارت
سی آئی ایس ایف نے آزادی کا امرت مہوتسو سائیکل ریلی کا انعقاد کیا
سب سے لمبی سائیکل ریلی یروڑا جیل سے راج گھاٹ تک جائے گی جس کو 4 ستمبر کو جھنڈی دکھاکر روانہ کیا جائے گا
پونے سے دلی تک کی 1703 کلو میٹر لمبی 27 دن کی ریلی میں جنگ آزادی کے اہم مقامات سے گزرے گی
نئی دہلی، 2 ستمبر 2021، سنٹرل انڈسٹریل سکیورٹی فورس  ملک بھر میں منائے جانے والے آزادی کا امرت مہوتسو کے ایک حصے کے طور پر پورے بھارت میں 10 سائیکل ریلیوں کا انعقاد کررہی ہے۔ ان 10 ریلیوں میں سب سے لمبی ریلی پونے میں واقع تاریخ یروڑا جیل سے شروع ہوئی اور دلی میں راج گھاٹ پر اختتام پذیر ہوگی۔ 1703 کلو میٹر لمبی راستے میں یہ ریلی 27 می مدت میں تاریخی اہمیت والے مقامات اور بھارت کی جنگ آزادی کے بہادروں کے جائے پیدائش پر پہنچی گی۔
Representative Image
اس ریلی کو یروڑا جیل پونے سے 4 ستمبر 2021 کو ہفتے کے روز صبح 8 بجے جھنڈی دکھاکر روانہ کیا جائے گا۔ یروڑا جیل وہ تاریخی مقام ہے جہاں تاریخی پونا ایکٹ پر دستخط ہوئے تھے، جب گاندھی جی نے فرقہ ورانہ ایوارڈ کے خلاف احتجاج کرتے ہوئے بھوک ہڑتال کی تھی۔ انہیں تین بار اس جیل میں رکھا گیا۔
یہ ریلی بابائے قوم کے یوم پیدائش 2 اکتوبر کے موقع پر ریلی کے 27 ویں دن مہاتما گاندھی کی سمادھی راج گھاٹ پر اختتام پذیر ہوگی۔اس ریلی کا انعقاد ملک کے نوجوانوں پر فوکس کرتے ہوئے کیا جارہا ہے تاکہ وہ ہمارے مجاہد آزادی کی بہادری کے قصوں اور بھارت کی جنگ آزادی کے غیر معروف بہادروں کی قربانیوں سے واقف ہوسکیں۔
سی آئی ایس ایف کے 12 سائیکل سواروں کی ایک ٹیم ریلی میں شرکت کرے گی، جس کی قیادت اسسٹنٹ سب انسپکٹر کریں گے۔ سی آئی ایس ایف کے سینئر افسران اور دیگر معززین سائیکل ریلی کو جھنڈی دکھاکر روانہ کریں گے۔ اس کے بعد ریلی آغا خان پلیس جائے گی جہاں جنگ آزادی کے دوران مہاتما گاندھی کو قید میں رکھا گیا تھا۔ یہ وہی مقام ہے جہاں 8 اگست 1942 کو بھارت چھوڑ کی اپیل کرنے کے بعد گاندھی جی نے 21 ماہ گزارے۔ اس مدت کے دوران مہاتما گاندھی کی اہلیہ کستوربا اور ان کے سکریٹری نارائن ڈیسائی کا انتقال ہوا۔ ان دونوں کی سمادھیاں بھی پونے کے اس شاندار محل میں ہیں، جس کی تعمیر معروف آرکیٹیکٹ چارلس کوریا نے کرائی تھی۔
یروڑا جیل اور آغا خان پلیس دونوں میں علیحدہ علیحدہ تقریبات کا انعقاد کیا جائے گا۔ یہ ریلی آئندہ مرحلے راج گرو نگر روانہ ہونے سے پہلے صبح دس بجے آغا خان پلیس پہنچے گی۔ یہ سائیکل ریلی مہاراشٹر میں راج گرو نگر، سنت واڑی ، سنگم نیر، ناسک میں واقع انڈین سکیورٹی پریس چندواڑ اروی ٹاؤن اور شیر پور فاٹا سے گزرے گی۔
پندرہویں دن یہ سائیکل ریلی بھوپال پہنچے گی۔ 24 ویں دن سب انسپکٹر دھیرج کمار جینس کی قیادت میں سائیکل سواروں کی ٹیم مدھیہ پردیش کے ڈھولپور سے اترپردیش میں آگرہ سے ہوکر گزرے گی۔
جن تاریخی اہمیت والے مقامات سے یہ ریلی گزرے گی ، ان میں راج گرو نگر ، بھاورا مدھیہ پردیش  شامل ہیں۔
تقریب کے دوران کووڈ پروٹوکولس پر پوری طرح عمل کیا جائے گا ۔
سی آئی ایس ایف بھارت کی ایک مسلح فورس ہے جو کہ اہم قومی یادگاروں کا تحفظ کرتی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-8577
(Visitor Counter : 140
سائنس اور ٹیکنالوجی کی وزارت
اے آر سی آئی اور آئی آئی ٹی – ایچ کے سائنس دانوں نے ناول الیکٹرو ڈ میٹریل کے ساتھ بہترین کارکردگی والے ہائبرڈ سُپر کیپیسٹرز تیار کئے
یہ کیپیسٹرز روز مرہ کے استعمال کے لئے بہت زیادہ بجلی – بہت زیادہ توانائی کے ذخیرے کے لئے آئندہ کے آلات کی ایجاد کے سلسلے میں راہ ہموار کریں گے
نئی دہلی،17؍دسمبر، سائنس دانوں نے ہم اپنے ذریعے تیار کئے گئے ایک ناول الیکٹروڈ میٹریل سے ذخیرہ کرنے کی بہترین صلاحیت والا ایک کم لاگت کا سُپر کیپیسٹر آلہ تیار کیا ہے، جو کہ بہت زیادہ بجلی اور توانائی کے ذخیرے کے لئے آئندہ کے آلات کی ایجاد کے سلسلے میں راہ ہموار کرے گا۔
بیٹری کے مقابلے میں بجلی کے ذخیرے کی بہتر صلاحیت اور زیادہ چلنے کی وجہ سے سپر کیپیسٹرز پر کافی توجہ مرکوز کی جارہی ہے۔ کم لاگت والی فیبری کیشن تکنیک سے تیار کردہ بجلی کے زیادہ ذخیرے کی صلاحیت والے سپر کیپیسٹرز اپنی افادیت اور بازار کے لئے امکانات کے باعث اس وقت کی ضرورت ہیں۔
حکومت ہند کے سائنس اور ٹیکنالوجی کے محکمے کے ایک خود مختار ادارے انٹرنیشنل ایڈوانسڈ ریسرچ سینٹر فار پاؤدر میٹلرجی اینڈ نیو میٹریلز  کے سائنس دانوں نے آئی آئی ٹی حیدر آباد کے تعاون سے نیکل کوبلٹائٹ  سے تیار کئے جانے والے الیکٹروڈ، جس میں ہائیبرڈ سپر کیپیسٹرز کے لئے ایک ایکیٹو میٹریل کے طور پر آکسیجن ویکنسی والے نینو شیٹ اسٹرکچر ہوتے ہیں، تیار کرنے کا ایک قابل استعمال اور سستا طریقہ وضع کیا ہے۔ ان الیکٹروڈز کی شاندار الیکٹرو کیمکل کارکردگی دیکھی گئی ہے۔
ایسے ہائبرڈ سپر کیپیسٹرز میں روایتی دوہری پرت والے سپر کیپیسٹرز اور بیٹریوں ، دونوں کی خصوصیات کو بجلی – توانائی کا ذخیرہ کرنے کا ایک بہترین آلہ تیار کرنے کے لئے یکجا کیا گیا ہے۔ لیکن بہت زیادہ مسام والے ریڈاکس میٹل آکسائڈ  میٹریلز، جن کی صلاحیت بھی بہت ہے اور یہ چلتے بھی بہت ہیں، سے سوڈو کیپیسٹر آلات ڈیزائن کرنا ایک چیلنج بنا ہوا تھا۔ اس کے لئے سنتھیسائز کئے گئے ایم او کی کنڈکٹی ویٹی، پائیداری اور الیکٹرو کیمیکل سرگرمی کی خصوصیات میں اصلاح کی ضرورت تھی۔
اے آر سی آئی اور آئی آئی ٹی – ایچ کے سائنس دانوں نے ان چیلنجوں کا سامنا کیا اور وہ ناول الیکٹروڈ پوزیشن روٹ کے ذریعے NiCo2O4 کے نینو اسٹرکچرڈ الیکٹروڈ تیار کرنے میں کامیاب رہے ہیں۔ انہوں نے ہائبرڈ سپر کیپیسٹر کے لئے ایک ایکٹیو پازیٹو الیکٹروڈ میٹریل تیار کرنے کے لئے ماحولیات کے موافق کیمیکل کی تخفیف کرنے والے عمل کے ذریعے آکسیجن ویکنسی کی زیادہ سے زیادہ تعداد سے بھی متعارف کرایا ہے، جیسا کہ جریدے ’’بیٹریز اینڈ سپر کیپس‘‘ میں حال ہی میں شائع شدہ ، ان کی رپورٹ میں بتایا گیا ہے ۔ یہ زیادہ توانائی کی سطح حاصل کرنے کے لئے سپر کیپیسٹر کے واسطے موجودہ کاربن پر مبنی الیکٹروڈ کا ایک مؤثر متبادل ہوسکتا ہے۔
تحقیقی ٹیم نے مسام والے کاربن اور NiCo2O4 الیکٹروڈز، جو کہ بجلی کے ذخیرے اور پائیدار ی کی بہترین خصو صیات کے مظہر ہیں، کا استعمال کرتے ہوئے ایک غیر متوازن سپر کیپیسٹر آلے کو مزید فیبری کیٹ کیا ہے۔ یہ آلہ ایک ایل ای ڈی بلب اور ایک ڈی سی پنکھے کو چلا نے کے لئے بجلی فراہم کراسکتا ہے، جیسا کہ تصویر میں دکھا گیا ہے۔
پبلی کیشن لنک: https://doi.org/10.1002/batt.202000121
مزید تفصیلات کے لئے ڈاکٹر بی وی ساردا  سے رابطہ کریں۔
۰۰۰۰۰۰۰۰


U-8175
(Visitor Counter : 116
صحت اور خاندانی بہبود کی وزارت
بھارت میں گزشتہ 24 گھنٹے میں کووڈ -19 کے 70421 نئے معاملات سامنے آئے ہیں ،یہ گزشتہ 74 دن میں سب سے کم تعداد ہے
بھارت میں زیر علاج مریضوں کی تعداد 66 دن کے بعدگھٹ کر 10 لاکھ سے کم ہوگئی ہے
ایک مہینے سے بھی زیادہ عرصے سے ایک دن میں شفایاب ہونے والوں کی تعداد یومیہ نئے کیسوں سے زیادہ درج ہورہی ہے
شفایابی کی شرح بڑھ کر 95.43 فیصد ہوگئی ہے
جانچ کے بعد یومیہ متاثر ہونے کی شرح 4.72 فیصدہے، یہ تعداد تین ہفتوں سے 10فیصد سے بھی کم درج ہورہی ہے
نئی دہلی14 جون2021: بھارت میں کووڈ -19 کے یومیہ نئےکیسوں میں مسلسل کمی کا رجحان جاری ہے۔ملک میں گزشتہ 24 گھنٹے میں 70421 نئے کیس سامنے آئے ہیں۔ اب مسلسل سات دن سے ایک لاکھ سے بھی کم یومیہ کیس درج ہورہے ہیں۔ایسا مرکز اور ریاستوں اور مرکز کے زیر انتظام علاقوں کی مسلسل اور مشترکہ کوششوں کا نتیجہ ہے۔
بھارت میں زیرعلاج مریضوں کی تعداد میں بھی مسلسل کمی کا رجحان نظر آرہا ہے۔ ملک میں آج زیر علاج مریضوں کی تعداد 973158 ہے ۔ 66دن کے بعد زیر علاج مریضوں کی تعداد 10 لاکھ سے کم ہوئی ہے۔ گزشتہ 24 گھنٹے میں زیرعلاج مریضوں کی تعداد میں 53001معاملوں کی کمی ہوئی ہے اور اب زیر علاج مریض ملک کے کل متاثرہ معاملوں کا محض 3.30فیصد رہ گئے ہیں۔
جیسے جیسے کووڈ -19 سے زیادہ لوگ صحتیاب ہوتے جارہے ہیں ، بھارت میں یومیہ شفایابی کی شرح گزشتہ 32 دن سے مسلسل یومیہ نئے کیسوں کے مقابلے زیادہ درج ہورہی ہے۔ گزشتہ 24 گھنٹے میں 119501 مریض شفایاب ہوئے ہیں۔
گزشتہ 24 گھنٹے میں یومیہ نئے کیسوں کے مقابلے لگ بھگ 50000  زیادہ شفایابیاں درج کی گئی ہیں۔
اس عالمی وبا کی شروعات کے بعد سے کووڈ -19 سے متاثر ہونے والے افراد میں سے 28162947 افراد پہلے ہی صحتیا ب ہوچکے ہیں اور گزشتہ 24 گھنٹے میں 119501 مریض صحتیاب ہوچکے ہیں۔ شفایابی کی مجموعی شرح بڑھ کر 95.43فیصد ہوگئی ہے ،جس سے مسلسل اضافے کا رجحان ظاہرہورہا ہے ۔
پورے ملک میں طبی جانچ سے متعلق صلاحیت میں خاطر خواہ اضافہ کئے جانے کے ساتھ ملک میں گزشتہ 24 گھنٹے میں کُل 1492152 ٹیسٹ کئے گئے ہیں۔بھارت میں اب تک مجموعی طور پر تقریباََ 38 کروڑ  ٹیسٹ کئے جاچکے ہیں۔
پورے ملک میں ایک طرف تو طبی جانچ میں اضافہ کیا گیا ہے،دوسری جانب ہفتہ وار متاثرہ کیسوں میں کمی کا رجحان دیکھا جارہا ہے۔ اس وقت ہفتہ وار متاثر افراد کی شرح 4.54فیصد ہے۔ جبکہ آج جانچ کے بعد یومیہ متاثر ہونےوالے افراد کی شرح 4.72 فیصد ہے ، جو مسلسل 21 دن سے 10فیصد سے کم پر قائم ہے۔
آج صبح سات بجے موصولہ عبوری رپورٹ کے مطابق 3532375 سیشنز کے دوران کُل 254849301 ٹیکے لگائے جاچکے ہیں۔
ان میں شامل ہیں:
|
|
حفظان صحت سے متعلق کارکنان
|
|
پہلی خوراک
|
|
1,00,51,785
|
|
دوسری خوراک
|
|
69,67,822
|
|
پیش پیش رہنے والے صحت کارکنان
|
|
پہلی خوراک
|
|
1,67,57,575
|
|
دوسری خوراک
|
|
88,52,564
|
|
18سال سے 44سال تک کی عمر کے افراد
|
|
پہلی خوراک
|
|
4,12,71,166
|
|
دوسری خوراک
|
|
7,69,575
|
|
45سال سے 60سال تک کی عمر کے افراد
|
|
پہلی خوراک
|
|
7,57,08,102
|
|
دوسری خوراک
|
|
1,19,77,000
|
|
60سال سے زیادہ عمر کے افراد
|
|
پہلی خوراک
|
|
6,25,81,044
|
|
دوسری خوراک
|
|
1,99,12,668
|
|
کل میزان
|
|
25,48,49,301
وزیراعظم کا دفتر
وزیر اعظم نے مہاراشٹر میں نیرل – ماتھیران ٹوائے ٹرین دوبارہ شروع ہونے پر خوشی کا اظہار کیا
نئی دہلی، 26اکتوبر، 2022/ وزیراعظم جناب نریندر مودی نے آج کہا ہے کہ مہاراشٹر میں نیرل – ماتھیران ٹوائے ٹرین سے یہ خوبصورت سفر اور بھی یادگار بن جائے گا۔
ویراعظم نے ریلوے کی وزارت کے ایک ٹوئیٹ کا جواب دیا ہے:
’’اس خوبصورت سفر کو اور زیادہ یادگار بناتے ہوئے، مقامی سیاحت کے لیے ایک بہت اچھی خبر۔۔۔‘‘
۔۔۔
ش ح ۔ اس۔ ت ح ۔
U – 11882
(
کامرس اور صنعت کی وزارتہ
کووڈ-19 چیلنجوں کے باوجود 2020-21 میں ہندوستان کی نامیاتی کھانے کی مصنوعات کی برآمدات میں 50 فیصد سے زیادہ کا اضافہ
نئی دہلی 27 اپریل 2021: مالی سال 2020-21 کے دوران ہندوستان کی نامیاتی کھانے کی مصنوعات کی برآمدات میں گزشتہ مالی سال  کے مقابلہ میں 51 فیصد کا اضافہ ہوا جوبڑھ کر مالی سال 2020-21 کے دوران 1040 ملین امریکی ڈالر  مالیت کی ہوگئی ہے۔
مقدار کے لحاظ سے ، مالی سال 2020-21 کے دوران نامیاتی غذائی مصنوعات کی برآمدات 39 فیصد اضافے کے ساتھ 888،179 میٹرک ٹن  ہوئیں جبکہ اس کے مقابلے میں یہ 2019- 20 میں اسکی بھیجی گئی مقدار 638،998 میٹرک ٹن تھیں۔ نامیاتی مصنوعات کی یہ نمو، کووڈ 19 وبائی امراض کے ذریعہ درپیش لاجسٹک اور آپریشنل چیلنجوں کے باوجود حاصل ہوئی ہے۔
آئل کیک کھانا ملک سے نامیاتی مصنوعات کی برآمدات کا ایک اہم جز رہا ہے جس کے بعد اس میں تلہن ، پھلوں کے گودا اوررس ، اناج اور باجرا ، مصالحے اور مصالحہ جات ، چائے ، دواؤں کے پودوں کی مصنوعات ، خشک میوہ جات ، چینی ، دالیں ، کافی ، ضروری تیل وغیرہ بھی شامل ہیں۔
بھارت کی نامیاتی مصنوعات 58 ممالک میں برآمد کی گئیں جن میں امریکہ ، یورپی یونین ، کینیڈا ، برطانیہ ، آسٹریلیا ، سوئٹزرلینڈ ، اسرائیل اورجنوبی کوریا شامل ہیں۔
ایپیڈا  کے چیئرمین ڈاکٹر ، اینگامیتھو نے بتایا کہ بیرون ملک مارکیٹ میں ہندوستانی نامیاتی مصنوعات ، نٹراسیوٹیکلز اور صحت سے متعلق کھانے کی زیادہ مانگ ہورہی ہے۔
نامیاتی مصنوعات فی الحال ہندوستان سے صرف اسی صورت میں برآمد کی جاتی ہیں جب وہ نامیاتی پیداوار کے قومی پروگرام  کی ضروریات کے مطابق تیار، ان پر عملدرآمد ، انہیں پیک اوران پر لیبل لگائے جاتے ہیں۔ این پی او پی کو 2001 ء میں قائم ہونے کے بعد سے ہی بیرونی تجارت  قانون 1992 کے تحت اے پی ای ڈی اے کے ذریعہ نافذ کیا گیا ہے۔
یوروپی یونین اور سوئٹزرلینڈ کے ذریعہ این پی او پی سرٹیفیکیشن کو تسلیم کیا گیا ہے جو ہندوستان کو بغیر کسی اضافی سرٹیفیکیشن کی ضرورت کے ان پروسیسڈ پودوں کو غیر ممالک کو برآمد کرنے کے قابل بناتا ہے۔ یوروپی یونین کے ساتھ ہم آہنگی، بریکسیٹ کے بعد کے مرحلے میں بھی، برطانیہ کو ہندوستانی نامیاتی مصنوعات کی برآمد میں مدد فراہم کرتی ہے۔
درآمد کرنے والے بڑے ممالک کے مابین تجارت کی سہولت کے لئے، تائیوان ، کوریا ، جاپان ، آسٹریلیا ، متحدہ عرب امارات ، نیوزی لینڈ کے ساتھ ہندوستان سے نامیاتی مصنوعات کی برآمد کے لئے باہمی شناخت کے معاہدے کے حصول کے لئے، بات چیت جاری ہے۔
ہندوستانی فوڈ سیفٹی اسٹینڈرڈ اتھارٹی  نے این پی او پی کو گھریلو مارکیٹ میں نامیاتی مصنوعات کی تجارت کے لئے بھی تسلیم کیا ہے۔ این پی او پی کے ساتھ دو طرفہ معاہدے کے تحت شامل نامیاتی مصنوعات کو ہندوستان میں درآمد کے لئے دوبارہ منظوری لینے کی ضرورت نہیں ہے۔
وزیراعظم کا دفتر
وزیر اعظم 28 دسمبر کو کانپور کا دورہ کریں گے اور کانپور میٹرو ریل پروجیکٹ کا افتتاح کریں گے
یہ پروجیکٹ شہری نقل و حرکت کو فروغ دینے کے سلسلے میں وزیر اعظم کی توجہ کی عکاسی کرتا ہے
وزیر اعظم آئی آئی ٹی کانپور کنووکیشن تقریب میں مہمان خصوصی ہوں گے اور بلاک چین پر مبنی ڈیجیٹل ڈگریوں کا اجرا کریں گے
طلبا کو انسٹی ٹیوٹ میں تیار کردہ اندرون خانہ بلاک چین پر مبنی ٹیکنالوجی کے ذریعہ ڈجیٹل ڈگریاں جاری کی جائیں گی
وزیر اعظم بینا پنکی ملٹی پروڈکٹ پائپ لائن پروجیکٹ کا بھی افتتاح کریں گے
وزیر اعظم جناب نریندر مودی 28 دسمبر 2021 کو کانپور کا دورہ کریں گے اور تقریباً 1:30 بجے دوپہر کانپور میٹرو ریل پروجیکٹ کے مکمل شدہ حصے کا افتتاح کریں گے۔ پروگرام کے دوران، وزیر اعظم بینا پنکی ملٹی پروڈکٹ پائپ لائن پروجیکٹ کا بھی افتتاح کریں گے۔ اس سے پہلے وزیر اعظم صبح تقریباً 11 بجے آئی آئی ٹی کانپور کے 54ویں کنووکیشن تقریب میں شرکت کریں گے۔
شہری نقل و حرکت کو بہتر بنانا وزیر اعظم کی توجہ کا ایک اہم ترین شعبہ رہا ہے۔ کانپور میٹرو ریل پروجیکٹ کے مکمل شدہ حصے کا افتتاح اس سمت میں ایک اور قدم ہے۔ یہ مکمل کیا گیا 9 کلومیٹر طویل حصہ آئی آئی ٹی کانپور سے موتی جھیل تک ہے۔ وزیر اعظم کانپور میٹرو ریل پروجیکٹ کا معائنہ کریں گے اور آئی آئی ٹی میٹرو اسٹیشن سے گیتا نگر تک میٹرو کی سواری کریں گے۔ کانپور میں مکمل میٹرو ریل پروجیکٹ کی کل لمبائی 32 کلومیٹر ہے، اور اسے 11,000 کروڑ روپے سے زیادہ کی لاگت سے بنایا جا رہا ہے۔
وزیر اعظم بینا پنکی ملٹی پروڈکٹ پائپ لائن پروجیکٹ کا افتتاح کریں گے۔ 356 کلومیٹر طویل اس پروجیکٹ میں تقریباً 3.45 ملین میٹرک ٹن سالانہ کی گنجائش ہے۔ مدھیہ پردیش میں بینا ریفائنری سے کانپور کے پنکی تک پھیلا ہوا یہ پروجیکٹ 1500 کروڑ روپے سے زیادہ کی لاگت سے بنایا گیا ہے۔ اس سے خطے کو بینا ریفائنری سے پیٹرولیم مصنوعات تک رسائی میں مدد ملے گی۔
وزیر اعظم آئی آئی ٹی کانپور کے 54ویں کنووکیشن کے مہمان خصوصی ہوں گے۔ کنووکیشن کے دوران، تمام طلبا کو نیشنل بلاک چین پروجیکٹ کے تحت انسٹی ٹیوٹ میں تیار کردہ اندرون خانہ بلاک چین پر مبنی ٹیکنالوجی کے ذریعے ڈجیٹل ڈگریاں جاری کی جائیں گی۔ وزیر اعظم بلاک چین پر مبنی ڈجیٹل ڈگریوں کا اجرا کریں گے۔ ان ڈجیٹل ڈگریوں کی عالمی سطح پر تصدیق کی جا سکتی ہے اور ان کی جعل سازی نہیں کی جا سکتی ہے۔
بجلی کی وزارت
بجلی، نئی اور قابل احیاء توانائی کے مرکزی وزیر نے این ٹی پی سی مشرقی خطے کے پروجیکٹوں کی سی ایس آر پہل قدمیوں کا آغاز کیا
نئی دہلی، 21 اگست 2021:
بجلی، نئی اور قابل احیاء توانائی کے مرکزی وزیر جناب آر کے سنگھ نے 19 اور 20 اگست 2021 کو نبی نگر پاور جنریٹنگ کمپنی لمیٹڈ  کی عمارت کا دورہ کیاجو کہ این ٹی پی سی کا مکمل ملکیتی ماتحت ادارہ ہے۔
دورے کے دوران، جناب سنگھ نے این ٹی پی سے اور این پی جی سی کے ذریعہ 11.32 کروڑ روپئے کی لاگت سے انجام دیے گئے مختلف سی ایس آر پروجیکٹوں کا دورہ کیا اور انہیں وقف کیا، ان میں میھ – اورنگ آباد میں پی ایچ سی کے افتتاح اور باڑھ میں اے ایل آئی ایم سی او کی شراکت داری میں معزوری میں کارگر سازو سامان کی تقسیم بھی شامل ہے۔ انہوں نے کینسر تشخیصی کیمپ ، جو کہ بہار کے چار اضلاع میں منعقد کیے جائیں گے، کے لئے کلی طور پر وقف میڈیکل وین کو جھنڈی دکھاکر رخصت کیا اور ایک تقریب کے دوران آن لائن / آف لائن طریقے سے این ٹی پی سی باڑھ کے گردو نواح کے علاقے میں سکونت پذیر دیویانگ جنوں کو امدادی سازو سامان تقسیم کیے۔
پروگرام کے دوران، انہوں نے این پی جی سی اور بی آر بی سی ایل پروجیکٹوں کے ذریعہ مرتب کردہ سی ایس آر پر دو مجموعوں کی رونمائی کی۔ جناب پروین سکسینہ، آر ای ڈی ای آر۔1 نے محترم وزیر کو سی ایس آر پہل قدمیوں اور ان پروجیکٹوں کے ذریعہ انجام دیے گئے دیگر پروجیکٹوں کے بارے میں جانکاری دی۔ محترم وزیر جناب سنگھ نے این ٹی پی سی / این پی جی سی کی ٹیم کے ذریعہ کی گئیں قابل تعریف کوششوں کی بھی ستائش کی۔ بعد ازاں پروگرام کے دوران، انہوں نے این پی جی سی اور بی آر بی سی ایل کے زیر التوا اہم مسائل اور پیش رفت کے بارے میں، این پی جی سی اور بی آر بی سی ایل کے سی ای او حضرات، ایس پی اورنگ آباد اور ضلع مجسٹریٹ، اور آر ای ڈی کی موجودگی میں ایک جائزہ میٹنگ کی صدارت کی۔ انہوں نے ضلع مجسٹریٹ کو طے شدہ مدت کے اندر مسائل کو حل کرنے کی ہدایت دی تاکہ ممکنہ طور پر مؤثر انداز میں برادریوں کی خدمت کی جا سکے۔
حکومت ہند کے سائنٹفک امور کے مشیر خاص کا دفتر
پرنسپل سائنسی مشیر کے دفتر کے ذریعے کووڈ – 19 پروجیکٹوں میں آسانی پیدا کی گئی : اسپتالوں کی توسیع
نئی دہلی،13 جون ، 2021/چونکہ ملک کے مختلف علاقوں میں کووڈ – 19 کیسز میں اضافہ ہوا ہے ، لہذا اسپتالوں میں بنیادی ڈھانچے پر کافی دباؤ تھا۔ اختراعی انداز کے موڈیولر اسپتالوں نے اس دوران کافی زیدہ راحت فراہم کیں۔ موڈیولر اسپتال ، اسپتال کے بنیادی ڈھانچے کی ایک توسیع ہے اور اِسے اسپتالوں کی موجودہ عمارتوں سے متصل کر کے تعمیر کیا جا سکتا ہے۔ حکومت ہند کے تحت پرنسپل سائنسی مشیر کے دفتر  نے پرائیویٹ شعبے کی کمپنیوں ، عطیہ دینے والی تنظیموں اور افراد کو مدعو کیا ہے کہ وہ قومی اہمیت کے مختلف پروجیکٹوں کی مدد کریں۔ پروجیکٹ ایکسٹینشن اسپتال ایسی ہی ایک پہل ہے ۔ او / او پی ایس اے کے ذریعے اُن ریاستوں میں تقریباً 50 اسپتالوں کی ضرورتوں کی نشاندہی کی گئی ہے جن سے کووڈ – 19 کے زیادہ کیسوں کی اطلاع ملی ہے ۔
موڈیولس ہاؤسنگ ایک اسٹارٹ اپ ہے، جسے انڈین انسٹی ٹیوٹ آف ٹکنالوجی ، مدراس  میں قائم کیا گیا ہے۔ اس اسٹارٹ اپ کے ذریعے میڈی کیب اسپتال تیار کیے گئے ہیں۔ اس سے تین ہفتے کے اندر اندر 100 بستروں والی ایک توسیعی سہولت قائم ہو سکی ہے۔ میڈی کیب اسپتالوں کو انتہائی نگہداشت والے یونٹوں کے مخصوص حصوں کی صورت میں ڈیزائن کیا گیا ہے جس میں زندگی بچانے والے مختلف آلات اور طبی آلات موجود ہیں ۔ اِن ایک جگہ سے دوسری جگہ لے جائے جانے والے اسپتالوں کی برقرار رہنے کی مدت تقریباً 25 سال ہے اور انہیں ایک ہفتے سے بھی کم وقت کے اندر اندر مستقبل میں کسی آفت کی صورت میں منتقل کیا جاسکتا ہے۔ تیزی سے کام پر لگائے جانے والے اِن اسپتالوں سے کووڈ – 19 کے خلاف بھارت کی لڑائی میں خاص طور پر دیہی علاقوں اور چھوٹے قصبوں میں صحت سے متعلق بڑے بنیادی ڈھانچے میں پائے جانے والے خلا کو پُر کرنے میں مدد مل سکیں گی۔ او / او پی ایس اے ملک کے مختلف علاقوں میں اِن پروجیکٹوں پر عمل درآمد کرنے کے لیے سی ایس آر مدد حاصل کرنے کے تئیں سرگرمی کے ساتھ کام کر رہا ہے۔
موڈیولس ہاؤسنگ نے امریکی – بھارتی فاؤنڈیشن  کی مدد سے میڈی کیب توسیعی اسپتال قائم کرنا شروع کیے ہیں۔ ٹکسس انسٹرومنٹس، زیسکالر ، پی این بی ہاؤسنگ ، گولڈ مین سیکس، لینوو اور نیس کوم فاؤنڈیشن نے بھی سی ایس آر سے مدد کی ہے۔ 100 بستروں والے اسپتالوں کا پہلا بیچ بلاس پور  ؛ امراوتی، پنے اور جالنا ؛ موہالی  اور رائے پور ، بینگلورو  میں سے ہر ایک میں 20 ، 50 اور 100 بستر پہلے مرحلے میں قائم کیے جائیں گے۔
پی ایس اے کے دفتر نے پنجاب اور چھتیس گڑھ میں کئی جگہوں پر موڈیولر اسپتال شروع کرنے کے لیے ٹاٹا پروجیکٹس لمیٹڈ کے ساتھ بھی اشتراک کیا ہے۔ انہوں نے گرداس پور اور فرید کوٹ  میں 48 بستروں والے موڈیولر اسپتالوں پر کام شروع کیا ہے۔ رائے پور ، جیش پور، بیمیتارا، کانکیر اور گوریلا میں کئی اسپتالوں میں آئی سی یو کی توسیع کا کام بھی جاری ہے۔
اس پروجیکٹ کے بارے میں سوالات پوچھنے کے لیے اس پتے پر لکھیں industry-engagement[at]psa[dot]gov[dot]in
کووڈ – 19 سے متعلق مختلف پروجیکٹوں کے بارے میں مزید تفصیلات کے لیے براہے کرم اس پیج https://www.psa.gov.in/innovation-science-bharat کو دیکھیں۔
۔۔۔
م ن ۔ اس۔ ت ح ۔
U –5413
(Visitor Counter : 313
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 195.72 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 7.08 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,95,72,02,325
|
|
بچی ہوئی خوراکیں
|
|
7,08,19,940
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 195.72 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.08 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بھارتی چناؤ کمیشن
الیکشن کمیشن آف انڈیا نے جناب وِویک دُوبے کو سکِّم کے ضمنی انتخاب کے لئے خصوصی مشاہدمقرر کیا
نئی دہلی 18 اکتوبر ۔الیکشن کمیشن آف انڈیا نے 1981 کے بیچ کے آندھرا پردیش کیڈر کے آئی پی ایس افسر  جناب وویک دوبے کو سکم اسمبلی کے ضمنی انتخاب 2019 کے لئے خصوصی مشاہد مقرر کیا ہے۔ جناب وویک دوبے کا یہ تقرر سکم میں 10پوکلوک ۔کامرانگ اسمبلی حلقے کے ضمنی انتخاب کے لئے مشاہد مقرر کیاہے۔ جناب دوبے کو خاص طورسے متعلقہ اسمبلی حلقے میں امن وقانون کی صورتحال اور دیگر سلامتی دستوںکی تعیناتی سے متعلق امور کی دیکھ بھال کے لئے خصوصی مشاہد مقرر کیاگیاہے ۔اس کے ساتھ ہی کمیشن نے ردعمل سے متعلق معلومات اور شکایات کے جائزے کے لئے بھی یہ فیصلہ لیا ہے ۔یاد رہے کہ اس سے پہلے جناب دوبے کو لوک سبھا انتخابات 2019 کے درمیان مغربی بنگال میں خصوصی مشاہد مقرر کیا گیا تھا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4652
(Visitor Counter : 59
امور داخلہ کی وزارت
لکشدیپ کے ایڈمنسٹریٹر جناب دنیشورشرما کی رحلت پر، مرکزی وزیر داخلہ جناب امت شاہ کا اظہار تعزیت
جناب امت شاہ نے کہا کہ، انڈین پولیس سروس کے ایک ایماندار افسر کی حیثیت سے انتہائی لگن کے ساتھ انہوں نے ملک کی خدمت کی
نئی دہلی:04دسمبر، 2020:مرکزی وزیر داخلہ جناب امت شاہ نے آج لکشدیپ کے ایڈمنسٹریٹر جناب دنیشورشرما کے انتقال پر تعزیت کا اظہار کیا ہے۔ ایک ٹوئیٹ میں جناب امت شاہ نے کہا کہ‘‘ لکشدیپ کے ایڈمنسٹریٹر جناب دنیشور شرما کے انتقال کی خبر سن کر بیحد رنجیدہ ہوں۔ انڈین پولیس سروس کے ایک ایماندار افسر کی حیثیت سے انتہائی لگن کے ساتھ انہوں نے ملک کی خدمت کی۔ غم کی اس گھڑی میں ان کے اہل خانہ سے میری دلی تعزیت۔ اوم شانتی’’۔
م ن۔م ع۔ ع ن
U NO: 7829
(Visitor Counter : 148
وزیراعظم کا دفتر
وزیراعظم 10اکتوبرکو ان بھارتی ایتھلیٹس سے بات چیت کریں گے اوران سے مخاطب ہوں گے، جنھوں نے 2022کے ایشیائی کھیلوں میں شرکت کی ہے
وزیراعظم جناب نریندرمودی 10اکتوبر کو ان بھارتی ایتھلیٹس سے بات چیت کریں گے اورخطاب کریں گے، جنھوں نے 2022کے ایشیائی کھیلوں میں شرکت کی تھی۔ وزیراعظم ان ایتھلیٹس سے 10اکتوبر 2023سہ پہرتقریبا ساڑھے چاربجے نئی دہلی کے میجردھیان چند اسٹیڈیم میں ملاقات کریں گے ۔
یہ پروگرام ایتھلیٹس کو 2022کے ایشیائی کھیلوں میں ان کی غیرمعمولی حصولیابیوں پرمبارکباد دینے اور مستقبل کے کھیل مقابلوں کے لئے انھیں تحریک دینے کی وزیراعظم کی ایک کوشش ہے ۔ بھارت نے 2022کے ایشیائی کھیلوں میں 107تمغے حاصل کئے ہیں ، جن میں سے سونے کے 28تمغے ہیں ۔ تمغے جیتنے کے اعتبارسے ایشیائی کھیلوں میں بھارت کی یہ اب تک کی سب سے بڑی کارکردگی ہے ۔
اس پروگرام میں ایشیائی کھیلوں میں حصہ لینے والی بھارتی ٹیم کے ایتھلیٹس ان کے کوچ ، انڈین اولمپک ایسوسی ایشن کے افسران نیشنل اسپورٹس فیڈریشنز کے نمائندگان اور نوجوانوں کے اموراورکھیلوں کی وزارت کے افسران شرکت کریں گے ۔
قانون اور انصاف کی وزارت
پریس اعلامیہ
آئین ہند کے آرٹیکل 223 کے ذریعے عطا کردہ اختیار کا استعمال کرتے ہوئے، صدر جمہوریہ ہندنے مورخہ 04.02.2023 کے نوٹیفکیشن کے ذریعے، الہ آباد اور گجرات ہائی کورٹس کے درج ذیل سینئر ترین ججوں کو متعلقہ ہائی کورٹس کے قائم مقام چیف جسٹس کے طور پر مقرر کیا ہے: -
|
|
نمبر شمار
|
|
نام ،محترمہ / جناب
|
|
1.
|
|
جسٹس پریتنکر دیواکر ،جج ،الہ آباد ہائی کورٹ
|
|
2.
|
|
جسٹس سونیا گریدھر گوکانی ،جج گجرات ہائی کورٹ